
ДО

ОБЩИНСКИ СЪВЕТ

гр. НЕСЕБЪР
                                                       ПРЕДЛОЖЕНИЕ
от

от инж. Ирина Димова – Началник отдел  „ Устройство на територията“ към Дирекция „Устройство на територията“, инвестиционно планиране, строителство и контрол върху строителството“ при община Несебър        
  Относно: Даване на съгласие и разрешение за процедиране на проект за изменение на ПУП – ПРЗ за УПИ III /ПИ с идентификатор 53045.501.249 по КККР на гр. Обзор/, УПИ IV /ПИ с идентификатор 53045.501.248 по КККР на гр. Обзор/, УПИ V /ПИ с идентификатор 53045.501.247 по КККР на гр. Обзор/, УПИ VI /ПИ с идентификатор 53045.501.246 по КККР на гр. Обзор/ и УПИ VII /ПИ с идентификатор 53045.501.245 по КККР на гр. Обзор/ всички в кв. 30 по плана на гр. Обзор, община Несебър и ПИ с идентификатор 53045.501.241
УВАЖАЕМИ ГОСПОДИН ПРЕДСЕДАТЕЛ,

        УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,
    
В общинска администрация Несебър е постъпило заявление с вх. № Н2-УТ-2840-001/02.07.2026г., съдържащо задание за изменение на Подробен устройствен план – План за регулация и застрояване /ПУП – ПРЗ/ за УПИ III, УПИ IV, УПИ V, УПИ VI и УПИ VII в кв. 30 по плана на гр. Обзор и ПИ 53045.501.241.

Представеното задание за изменение на ПУП – ПРЗ е разгледано от Общинския експертен съвет по устройство на територията при община Несебър на заседание, проведено на 08.07.2026г., и е прието по т. 7 от Протокол № 5/ 08-07-26г.
Съгласно текстовата част на представеното задание и документите към него, същото е изготвено във връзка с възникнало инвестиционно намерение на собствениците на посочените по – горе засегнати имоти, с правно основание - чл. 134, ал. 2, т. 6, във връзка с чл. 15, ал. 3 и ал. 5 от ЗУТ. Разработката предвижда промяна на площта и регулационните граници на УПИ III, УПИ IV, УПИ V, УПИ VI и УПИ VII в кв. 30 по плана на гр. Обзор, като към всеки един от тях се придава с плана част от ПИ 53045.501.241, с цел уреждане на имотните граници и привеждането им в съответствие с фактическото им ползване на място.
С предложеното изменение не се предвижда промяна на характера на устройствената зона и на застрояването. Имотите запазват функционалното си отреждане „за жилищно строителство“ в устройствена зона „Жм“. Запазват се и действащите градоустройствени показатели за застрояване, съгласно одобрените устройствени планове със Заповед № 850/12.11.1971г. и Заповед № РД-09-109/25.06.1986г. на кмета на община Несебър, а именно: плътност на застрояване от 20 до 60 %, озеленяване от 40 до 60 %, интензивност на застрояване /Кинт/ – 1,2 и височина на застрояване до 10 м.
УПИ III в кв. 30 по плана на гр. Обзор, с площ от 415 кв.м. е собственост на Анастасия Томова Томова и „Фейвърит геймс“ ЕООД, съгласно нотариален акт № 57, том. XIX, рег. № 5068, дело № 4104  от 10.10.2004г. издаден от СВ – Несебър и нотариален акт № 25, том XIII, рег. № 3946, дело № 2191 от 05.06.2014г., издаден от СВ – Несебър. Имотът представлява ПИ с идентификатор 53045.501.249 по КККР на гр. Обзор, урбанизирана територия, с площ от 429 кв.м. и НТП: ниско застрояване – до 10м. В имота е построена сграда с идентификатор 53045.501.249.1.
Собствениците на УПИ III заявяват инвестиционно намерение за закупуване на реално ползвана част с площ 342 кв.м. от съседния поземлен имот с идентификатор 53045.501.241, общинска собственост, с цел уреждане на имотните граници и привеждане на имота в съответствие с фактическото му ползване. Съгласно представената разработка, след изменението на ПУП – ПРЗ, площта на УПИ III се предвижда да стане 764 кв.м.
УПИ IV в кв. 30 по плана на гр. Обзор, с площ от 327 кв.м., е собственост на Анастасия Томова Томова и Емил Томов Томов, в качеството им на наследници, съгласно нотариален акт № 77, том I, рег. № 135, дело № 156 от 08.04.1976г., нотариален акт № 57, том IV, рег. № 836, дело № 1243 от 24.12.1993г. и уудостоверение за наследници № 1/14.01.2025г. Имотът представлява ПИ с идентификатор 53045.501.248 по КККР на гр. Обзор, урбанизирана територия, с площ от 372 кв.м., и НТП: ниско застрояване – до 10м. В имота е построена жилищна сграда с идентификатор 53045.501.248.1. 
Собствениците на УПИ IV заявяват инвестиционно намерение за придобиване на реално ползвани части от съседни имоти, като съгласно представената разработка се предвижда придаване на 284 кв.м. от ПИ с идентификатор 53045.501.241, общинска собственост, както и придаване на 32 кв.м. от УПИ V, с цел уреждане на имотните граници и привеждане на имота в съответствие с фактическото му ползване. Съгласно представената разработка, след изменението на ПУП – ПРЗ, площта на УПИ IV се предвижда да стане 643 кв.м.
УПИ V в кв. 30 по плана на гр. Обзор, с площ от 336 кв.м., е собственост на Иван Желев Желев, съгласно нотариален акт №106, том XIII, рег. № 3496, дело № 2848 от 29.10.2003г. издаден от СВ– Несебър. Имотът  представлява ПИ с идентификатор 53045.501.247 по КККР на гр. Обзор, урбанизирана територия, с площ 310 кв.м. и  НТП: ниско застрояване – до 10м. В имота е построена двуетажна жилищна сграда с идентификатор 53045.501.247.1 и една постройка на допълващото застрояване.
Собственикът на УПИ V заявява инвестиционно намерение за закупуване на реално ползвана част, с площ 187 кв.м. от ПИ с идентификатор 53045.501.241, общинска собственост, както и за придаване на площ от 32 кв.м. към УПИ IV, с цел уреждане на имотните граници и привеждане на имота в съответствие с фактическото му ползване. След изменението на ПУП – ПРЗ, площта на УПИ V се предвижда да стане 491 кв.м.
УПИ VI в кв. 30 по плана на гр. Обзор, с площ от 292 кв.м., е собственост на Веселин Златинов Николов, съгласно нотариален акт № 4, том XII, рег. № 5215, дело № 3058 ot 19.07.2013г., издаден от СВ – Несебър. Имотът представлява ПИ с идентификатор 53045.501.246 по КККР на гр. Обзор, урбанизирана територия, с площ от 297 кв.м. и НТП: ниско застрояване – до 10м. В имота е построена жилищна сграда с идентификатор 53045.501.246.4.
Собственикът на УПИ VI заявява инвестиционно намерение за закупуване на реално ползвана част с площ 210 кв.м. от съседния ПИ с идентификатор 53045.501.241, общинска собственост, с цел уреждане на имотните граници и привеждане на имота в съответствие с фактическото му ползване. След изменението на ПУП – ПРЗ, площта на УПИ VI се предвижда да стане 502 кв.м.
УПИ VII в кв. 30 по плана на гр. Обзор, с площ от 419 кв.м., е собственост на Спиридон Петров Николов и Марийка Петрова Вълчева, съгласно нотариален акт № 81, том.I рег. №137, дело № 170  от 02.06.1987г. издаден от СВ – Несебър и нотариален акт № 19, том.XVIII, рег. № 4715, дело № 3840 от 23.09.2004г. издаден от СВ – Несебър. Имотът представлява  ПИ с идентификатор 53045.501.245 по КККР на гр. Обзор, урбанизирана територия, с площ от 428 кв.м., НТП – ниско застрояване – до 10м. В имота са построени две жилищни сгради с идентификатори 53045.501.245.1 и 53045.501.245.2.
Собствениците на УПИ VII заявяват инвестиционно намерение за закупуване на реално ползвана част с площ 208 кв.м. от съседния ПИ с идентификатор 53045.501.241, общинска собственост, с цел уреждане на имотните граници и привеждане на имота в съответствие с фактическото му ползване. След изменението на ПУП - ПРЗ площта на УПИ VII се предвижда да стане 627 кв.м.
ПИ с идентификатор 53045.501.241 по КККР на гр. Обзор, находящ се в кв. 30 по плана на гр. Обзор, е публична общинска собственост, с площ  от   2 358 кв.м., урбанизирана територия, с НТП – за друг вид озеленени площи. За него е съставен АПОС № 5038/ 21.10.2011г., вписан с акт № 37, т. 35, рег. 9787 от 27.10.2011г. на Сл. по вписванията при НРС. Предвиждането за него не е реализирано, вкл. и предвидената пешеходна алея. С представената разработка се предвижда промяна на площите и териториалните граници на УПИ III, УПИ IV, УПИ V, УПИ VI и УПИ VII, като към тях се придават описаните по – горе части от ПИ с идентификатор 53045.501.241, който според разработката остава с площ от 1 127 кв.м.

Целта на предложеното изменение е привеждане на регулационните граници на засегнатите имоти в съответствие с фактическото им ползване,  уреждане на отношенията между собствениците на имотите вкл. чрез заплащане на частите от общинския имот, както и създаване на възможност за реализиране на инвестиционни намерения.
С предвиденото изменение за новообразуваните УПИ няма да се промени предназначението им, характерът на устройствената зона, режимът на застрояване и действащите градоустройствени показатели.
Предвид обстоятелството, че с разработката се предвижда засягане на части от ПИ с идентификатор 53045.501.241, представляващ публична общинска собственост, които се придават с плана към описаните по – горе УПИ-та, е необходимо да бъде дадено съгласие от Общински съвет – Несебър за процедиране на изменението на ПУП – ПРЗ,  като собственик на засегнатия общински имот и заинтересувано лице. Изменението на плана следва да се процедира в условията на във връзка с чл. 131, ал. 1 и ал. 2, т. 1 и т. 4 от ЗУТ и чл. 62а, ал. 4 ЗУТ.
При горните мотиви и на основание правомощията, предоставени ми със Заповед № 3039/23.09.2026г. на кмета на община Несебър, предлагам следния проект за:

РЕШЕНИЕ:
На основание чл. 21, ал. 1, т. 11 от Закона за местното самоуправление и местната администрация, във връзка с чл. 131, ал. 1 и ал. 2, т. 1 и т. 4 от Закона за устройство на територията и във връзка с чл. 134, ал. 2, т. 6, чл. 15, ал. 3 и ал. 5, чл. 110, ал. 1, т. 1 и чл. 62а, ал. 4 от ЗУТ, Общински съвет – Несебър, след като съобрази изложените в предложението мотиви:
ДАВА СЪГЛАСИЕ да бъде изработено и процедирано изменение на Подробен устройствен план – План за регулация и застрояване /ПУП – ПРЗ/ за кв. 30 по плана на гр. Обзор, община Несебър, по отношение на УПИ III /ПИ с идентификатор 53045.501.249 по КККР на гр. Обзор/, УПИ IV /ПИ с идентификатор 53045.501.248 по КККР на гр. Обзор/, УПИ V /ПИ с идентификатор 53045.501.247 по КККР на гр. Обзор/, УПИ VI /ПИ с идентификатор 53045.501.246 по КККР на гр. Обзор/ и УПИ VII /ПИ с идентификатор 53045.501.245 по КККР на гр. Обзор/ и ПИ с идентификатор 53045.501.241 по КККР на гр. Обзор, с което се предлага изменение на регулационните граници и площите на имотите, с цел привеждането им в съответствие с фактическото им ползване и реализиране на заявените инвестиционни намерения.
Съгласно представената разработка се предвижда: към УПИ III да бъде придадена площ от 342 кв.м. от ПИ с идентификатор 53045.501.241, като имотът се урегулира с площ от 764 кв.м.; към УПИ IV да бъдат придадени 284 кв.м. от ПИ с идентификатор 53045.501.241 и 32 кв.м. от УПИ V, като имотът се урегулира с площ от 643 кв.м.; към УПИ V да бъде придадена площ от 187 кв.м. от ПИ с идентификатор 53045.501.241 и 32 кв.м. от него да бъдат придадени към УПИ IV, като имотът се урегулира с площ от 491 кв.м.; към УПИ VI да бъде придадена площ от 210 кв.м. от ПИ с идентификатор 53045.501.241, като имотът се урегулира с площ от 502 кв.м.; към УПИ VII да бъде придадена площ от 208 кв.м. от ПИ с идентификатор 53045.501.241, като имотът се урегулира с площ от 627 кв.м. и ПИ 53045.501.241 променя границите и площта си на 1127 кв.м., така както това е показано на представеното задание и графичната част към него.

С предвиденото изменение се запазват функционалното предназначение на имотите, характерът на устройствената зона „Жм“, действащите градоустройствени показатели, както и режимът на застрояване.
Изменението на ПУП – ПРЗ следва да се изготви съгласно изискванията на ЗУТ, Наредба № 7 за правила и нормативи за устройство на отделните видове територии и устройствени зони и Наредба №8 за обема и съдържанието на устройствените планове.
ОДОБРЯВА представеното задание за изменение на ПУП – ПРЗ за УПИ III /ПИ с идентификатор 53045.501.249 по КККР на гр. Обзор/, УПИ IV /ПИ с идентификатор 53045.501.248 по КККР на гр. Обзор/, УПИ V /ПИ с идентификатор 53045.501.247 по КККР на гр. Обзор/, УПИ VI /ПИ с идентификатор 53045.501.246 по КККР на гр. Обзор/ и УПИ VII /ПИ с идентификатор 53045.501.245 по КККР на гр. Обзор/ и ПИ с идентификатор 53045.501.241 по КККР на гр. Обзор, ведно с приложената графична част към него.

НЕ ВЪЗРАЗЯВА да бъде изменен ПУП – ПРЗ за посочените имоти съгласно представеното предложение за изменение, като възлага на кмета на община Несебър да изпълни всички законово регламентирани дейности, функции и процедури по ЗУТ във връзка с цялостното процедиране на проекта за изменение на ПУП – ПРЗ.

        инж. Ирина Димова …………………….............

      Началник отдел  „Устройство на територията“ към Дирекция „Устройство на територията, инвестиционно планиране, строителство и контрол върху строителството“ при община  Несебър,                                                                упълномощена съгласно Заповед № 3039/23.09.2026г.
Съгласувал: Цена Вичева – адвокат ........................

Изработил: Йоана Щерева – мл. експерт УТ.........................

